Merkezê Îrtîbatî û Çapemenîye yê HPGyî bi beyanatêkî nasnameyê di gerîlayan ê ke Wanî de operasyonêkî de şehîd bibî eşkera kerdî.
Beyanatê HPGyî wina yo:
"Ma beyanatê xo yê 13ê teşrîna verêne de dabi eşnawitene ke 10-11ê teşrîna verêne de operasyonêkê Artêşa TCyî ya îşxalkere de Qezaya Payîzava ya Wanî de di embazê ma şehîd bîyî. Derheqê embazê ma yê ke şehîd bîyî de zanayîşî wina yê:
Nameyê Qodî: Argeş Çîya
			Name û Peyname: Firat Bozkurt
			Cayê Bîyayîşî: Wan
			Maye-Pî: Ayşe-Şabettîn
			Tarîx û Cayê Şehadetî: 11ê Teşrîna Verêna 2019î / Wan
Nameyê Qodî: Welat Cilo
			Name û Peyname: Ciger Akdogan
Cayê Bîyayîşî: Şemzînan
Maye-Pî: Sabîha-Azîz
			Tarîx û Cayê Şehadetî: 11ê Teşrîna Verêna 2019î / Wan
Embazê ma Argeş û Welat şaristananê cîyayan ê Kurdîstanî de ameyî dinya û nêzdî ra bîyî şahîdê rastîya dişmenan. Embazê ma Argeş û Welat roja ke tewrê gerîlayan bîyî ra heta ke resayî şehadetî bi pratîkanê gerîlayan vera dişmenan xoverdayîşêko pîl da. Her dîyan zî seba azadîya şarê xo vera îqtîdarê faşîst ê AKP-MHPyî û polîtîkayanê înan ê teslîmîyetî, şer kerd û înan mîrasêkê xoverdayîşî yo pîlî embazanê xo rê verda.
Ma sere de keyeyanê embazanê ma yê şehîdan Argeş û Welatî rê, pêro şarê Kurdîstanî yê welatperwerî rê serweşîye wazene. Ma soz danê ke ma do heta ke şarê xo azad bikê têkoşînê xo dewam bikê."
